**Open HelMSIC Week 2021 | 4-8 Οκτωβρίου**

Είσαι φοιτητής Ιατρικής;

Θέλεις να αξιοποιήσεις δημιουργικά τον ελεύθερό σου χρόνο; Να προσφέρεις στους συμφοιτητές σου και στην κοινωνία; Θέλεις να έρθεις σε επαφή με φοιτητές Ιατρικής από όλο τον κόσμο; Να αποκτήσεις γνώσεις και να δεις την Ιατρική από άλλη σκοπιά;

Γνώρισε την HelMSIC!

Από τις 4 έως τις 8 Οκτωβρίου, η HelMSIC διοργανώνει την Open HelMSIC Week, και στις 7 Ιατρικές Σχολές.

Την εβδομάδα αυτή, μέσω των social media μας αλλά και στα γραφεία των Τοπικών Επιτροπών, θα μπορείς να γνωρίσεις κάθε μέρα διαφορετικές πτυχές της HelMSIC, να γνωρίσεις τα μέλη της οργάνωσης, να ακούσεις τις εμπειρίες τους και να μάθεις πώς μπορείς κι εσύ να συμμετέχεις ενεργά.

**Αναλυτικότερα το πρόγραμμα:**

Κάθε μέρα της Open HelMSIC Week θα είναι αφιερωμένη σε μια διαφορετική θεματική και θα παρουσιάζεται πιο αναλυτικά και ένα διαφορετικό κομμάτι όσων κάνουμε.

Δευτέρα 4/10: Τομείς Δράσης & Προγράμματα

Τρίτη 5/10: Πανελλήνιες Συναντήσεις, Ενεργά μέλη & πανελλήνιο Webinar “Γνώρισε τη HelMSIC”

Τετάρτη 6/10: Εξωτερικές Συνεργασίες & Events

Πέμπτη 7/10: Διεθνείς Συναντήσεις & Εκπροσώπηση

Παρασκευή 8/10: Εκπαιδευτικό Σεμινάριο | Training "Δεξιότητες Προσέγγισης Ασθενούς”

**Πού θα μας βρεις;**

Ι. Καβύρη 6 1ος όροφος | 18:00-20:00

**Δήλωσε συμμετοχή στο Webinar “Γνώρισε τη HelMSIC”!**

Είτε είσαι στο πρώτο είτε σε μεγαλύτερο έτος και θέλεις να μάθεις περισσότερα για τη HelMSIC, το πανελλήνιο Webinar “Γνώρισε τη HelMSIC” αποτελεί την τέλεια ευκαιρία!

Γνώρισε τη HelMSIC, τις δραστηριότητες, και τις θεματικές της, καθώς και τον πανελλήνιο και διεθνή χαρακτήρα της οργάνωσης.

Το ανοιχτό Webinar θα πραγματοποιηθεί την **Τρίτη 5 Οκτωβρίου και ώρα 18.00 - 20.00**, μέσα από την πλατφόρμα **Zoom** και θα είναι κοινό για τους φοιτητές από όλες τις Ιατρικές Σχολές της Ελλάδας, δίνοντας τους την ευκαιρία για περισσότερη αλληλεπίδραση!

Μπορείς να μάθεις περισσότερες λεπτομέρειες στο γραφείο της Τοπικής σου Επιτροπής!

Δήλωσε συμμετοχή [εδώ](https://forms.gle/wC1bR8UJK3DXsW7o8), έως τις 5/10, και μέσω email θα λάβεις όλες τις απαραίτητες οδηγίες σύνδεσης.

**Δήλωσε συμμετοχή στο εκπαιδευτικό Training της Open HelMSIC Week**

Θέλεις να γνωρίσεις ακόμη καλύτερα τη HelMSIC; Θα σε ενδιέφερε να συμμετάσχεις σένα training ομοταγούς εκπαίδευσης; Θέλεις να μάθεις πως μπορείς να κάνεις πιο αποτελεσματική την επικοινωνία σου στην καθ' ημέρα πράξη ως Φοιτητής Ιατρικής; Θέλεις να δεις πως οι επικοινωνιακές δεξιότητες συνδέονται με την κλινική πράξη και τη σχέση Ιατρού - Ασθενούς;

Κατά τη διάρκεια της OHW θα έχεις τη δυνατότητα να παρακολουθήσεις ένα δίωρο training βασισμένο σε μεθόδους ομοταγούς εκπαίδευσης, με στόχο να γνωρίσεις τι είναι τα soft skills, να ευαισθητοποιηθείς σχετικά με την ενσυναίσθηση και το active listening και να εκπαιδευτείς σε μεθόδους επικοινωνίας απαραίτητες για έναν μελλοντικό γιατρό.

Το Training θα πραγματοποιηθεί την Παρασκευή 8 Οκτωβρίου στο γραφείο μας, Ι. Καβύρη 6 1ος όροφος, στις 17:00-19:00

Δήλωσε συμμετοχή [εδώ](https://forms.gle/wC1bR8UJK3DXsW7o8), έως τις 8/10, και μέσω email θα λάβεις όλες τις απαραίτητες οδηγίες σύνδεσης.